“Waar is Zuma?” vra DAMaimane het die foto op Twitter gelaai “Artikel 111 (1) (a) vereis van die president om minstens elke kwartaal te verskyn en lede van die parlement se vrae te beantwoord,” het Maimane in sy skriftelike kennisgewing van mosie gesê. “Die president het versuim om by die reël van sy eie beweging te hou en moet dus nou opdrag gegee word om dit te doen.” Maimane verwag dat Zuma beveel moet word om voor die parlement te verskyn en LP’s se vrae te beantwoord en dat hy gestraf moet word. “Die tyd het gekom vir die parlement om sy grondwetlike gesag te laat geld. Ons kan nie langer fyntjies om die president trap nie en moet hom deur ŉ besluit van die nasionale vergadering beveel om verantwoording aan die parlement te doen.” Maimane het verlede maand versoek dat die parlement debat moet voer oor Zuma se weiering om vrae te beantwoord.